Tim Borowski

Tim Borowski (lahir 2 Mei 1980) merupakan pemain bola sepak bersara Jerman yang bermain di posisi pemain tengah. Beliau kini bekerja sebagai direktor sukan pasukan bawah-23 Werder Bremen.

Borowski bermain 33 kali untuk pasukan kebangsaan Jerman dan mewakili negaranya ke Piala Dunia 2006 dan Euro 2008.

Kerjaya kelab

Werder Bremen
Tim Borowski memulakan kerjayanya di kampung halamannya, 1. FC Neubrandenburg 04. Beliau kemudian diikat oleh SV Werder Bremen pada usia 16 thaun. Beliau menghabiskna dua musim penuhnya dengan pasukan kedua Werder Bremen.

Borowski membuat debut untuk Werder pada 26 Ogos 2000 pada perlawanan tewas 1-0 kepada VfL Wolfsburg pada perlawanan DFB-Pokal. Beliau kemudian memasuki skuad utama pada musim berikutnya.

Borowski bermain 25 perlawanan dan menjaringkan satu gol pada musim 2003-04 untuk memenangi kejuaraan liga buat kali keempat kelab. Ia merupakan buat kali pertama sejak 11 tahun. Beliau menjaringkna sepuluh gol dan membuat 11 hantaran pada musim 2005-06, lalu membantu kelabnya ke kedudukan kedua dan layak ke Liga Juara-Juara Eropah pada musim berikutnya. Beliau juga menjaringkan gol pada perlawanan pertama pusingan 16 Liga Juara-Juara menentang Juventus, 3-2.

Bayern Munich
Borowski sertai kelab FC Bayern Munich pada musim panas 2008 secara percuma. Beliau menamatkan musim pertamanya di Bayern dengan 35 kemunculan tetapi tidak banyak muncul dalam kesebelasan utama kelab.

Kembali ke Werder
Borowski kembali ke Werder Bremen pada 22 Julai 2009 dan menandatangani kontrak tiga tahun. Selepas tampil dalam 13 perlawanan liga, beliau mengumumkan persaraan daripada bola sepak sejurus selepas mengalami kecederaan ketika beliau berusia 32 tahun.

Kerjaya antarabangsa

Borowski membuat debut untuk pasukan kebangsaan Jerman pada 21 Ogos 2002 pada perlawanan persahabatan menentang Bulgaria, seri 2-2. Beliau telah dipilih oleh Jürgen Klinsmann untuk Piala Dunia FIFA 2006 di tanah air.

Borowski membuat hantaran cantik kepada Miroslav Klose untuk menyamakan kedudukan 1-1 pada perlawanan suku akhir bertemu Argentina. Kedua-dua pasukan kemudian melalui penentuan penalti lalu dimenangi Jerman, 4-2. Beliau kemudian bermain pada perlawanan berikutnya menentang Itali lalu beliau mengalami kecederaan dan menyaksikan Jerman tewas 2-0.

Borowski juga mengambil bahagian dalam Piala Konfederasi FIFA 2005 dan UEFA Euro 2008.

Penghargaan
Kelab
Werder Bremen
Bundesliga: 2003–04
DFB-Pokal: 2003–04
DFB-Ligapokal: 2006

Antarabangsa
Jerman
Kejohanan Bola Sepak Eropah: 2008 (Naib juara)
Piala Dunia FIFA: 2006 (Tempat ketiga)
Piala Konfederasi FIFA: 2005 (Tempat ketiga)

Pautan luar



Category:Kelahiran 1980
Category:Orang hidup
Category:Pemain bola sepak Jerman
Category:Pemain SV Werder Bremen II
Category:Pemain SV Werder Bremen
Category:Pemain FC Bayern Munich
Category:Pemain Piala Konfederasi FIFA 2005
Category:Pemain Piala Dunia FIFA 2006
Category:Pemain UEFA Euro 2008